El Centre Socioeducatiu Díaz Pintado dinamitza tallers de musicoteràpia, punt de gantxo i Play Station amb el Programa de Barris Inclusius
2025-07-24

Al llarg del mes de juliol, el Centre Socioeducatiu Díaz Pintado, dins del Programa de Barris Inclusius, desenvoluparà una sèrie d’activitats de dinamització de l’oci i temps lliure destinades especialment, però no exclusivament, a la ciutadania de l’entorn del Barri dels 613 Vivendes. Totes les activitats programades tendeixen a dinamitzar socialment el temps lliure de les persones a qui van dirigides, en coordinació amb el Departament de Serveis Socials, amb la finalitat de propiciar espais de convivència, ajuda mútua i interessos col·lectius.

Així, pensant en els adults a partir de 18 anys, s’ha programat dos tallers gratuïts. D’una banda, s’ha programat un taller de musicoteràpia que tindrà lloc els dies 5, 12, 19 i 26 de juliol, de 12.30 h a 13.30 h. Amb la programació d’aquest taller es busca connectar amb els beneficis terapèutics que ofereix la pràctica musicoteràpia que passen per la millora de l’expressió i la comunicació així com aconseguir majors nivells de socialització, coordinació i relaxació.

D’altra banda i a fi de “teixir d’orgull el Barri”, s’ha programat un taller de punt de ganxo que tindrà lloc els dies 6, 13, 20 i 27 de juliol, de 12:30h a 13:30h. L’objectiu és teixir i confeccionar col·lectivament dos grans arbres de Nadal que, arribat el desembre, adornaran les dues places del Barri. Tots dos tallers es desenvoluparan en el Centre Socioeducatiu Díaz Pintado (Plaça 9 d’Octubre, 4), on també les persones interessades poden efectuar les seues inscripcions gratuïtes.

Finalment i dirigit als més joves del Barri, de 16 a 25 anys, s’ha programat un Torneig de FIFA Play Station, que tindrà lloc dimecres que ve 6 de juliol, a les 12 h que finalitzarà amb un esmorzar en el Centre Social d’Isaac Peral.